অ্যালবার্ট হ্রদ (দক্ষিণ অস্ট্রেলিয়া)

অ্যালবার্ট হ্রদ, গারিনদিয়েরি (Ngarrindjeri) ভাষায় যার নাম ইয়ার্লি (Yarli), তা দক্ষিণ অস্ট্রেলিয়ার মারি নদীমুখের নিকটবর্তী, আপাতভাবে একটি মিঠা পানির হ্রদ। এই হ্রদটি পূর্ণ হয় নিকটবর্তী বৃহত্তর হ্রদ আলেকজান্দ্রিনা’র পানি দ্বারা, যা নারুঙ (Narrung) শহরের কাছে অবস্থিত মুখ দিয়ে এই হ্রদের ভেতর প্রবাহিত হয়। দক্ষিণে নারুঙ উপদ্বীপ (Narrung Peninsula) কর্তৃক এই হ্রদ নোনা-পানির কুরঙ (Coorong) থেকে পৃথক হয়েছে। এই হ্রদের তীরে একমাত্র প্রধান শহর মেনিঙ্গি (Meningie)। আলেকজান্দ্রিনা ও অ্যালবার্ট হ্রদ একত্রে নিচের হ্রদ (Lower Lakes) নামে পরিচিত। উনবিংশ শতকে, দক্ষিণ অস্ট্রেলিয়ার তৎকালীন গভর্নর জর্জ গলার (George Gawler), রাণী ভিক্টোরিয়া’র স্বামী রাজপুত্র অ্যালবার্ট এর নামানুসারে এই হ্রদের নামকরণ করেন। মেলবোর্ন, লাইমস্টোন উপকূল, কুরঙ জাতীয় উদ্যান, টেইলেম বাঁক (Tailem Bend), মারি সেতু, এবং অ্যাডেলেইড থেকে আসা পর্যটকগণ নিয়মিতই অ্যালবার্ট হ্রদে বেড়াতে যান।[তথ্যসূত্র প্রয়োজন] দর্শনার্থীরা এখানে মাছ ধরা, তাঁবুবাস, পদব্রজে জঙ্গলযাত্রা, পাখি দর্শন এবং জলক্রীড়া উপভোগ করে থাকেন।[তথ্যসূত্র প্রয়োজন] কোন উল্লেখযোগ্য শাখানদী সংযোগ না থাকা এবং বাষ্পীভবনের উচ্চ হারের কারণে, অ্যালবার্ট হ্রদের পানি আলেকজান্দ্রিনা হ্রদের তুলনায় বেশি লবণাক্ত। এটা আবার আকারে ক্ষুদ্রতর ও অতটা গভীরও নয়। ২০০৮ সালে, অ্যালবার্ট হ্রদ ও আলেকজান্দ্রিয়া হ্রদের পানির মাত্রা এতটাই কমে যায় যে, অম্লীয় সালফেটযুক্ত মাটি গঠিত হতে শুরু করে। অম্লায়ন প্রতিরোধের জন্য সামুদ্রিক পানি দিয়ে হ্রদ প্লাবিত করার কথা উঠলেও, পানির ক্ষীয়মাণ সরবরাহ উজানে থাকা রাজ্যগুলোর সাথে কীভাবে ভাগাভাগি হবে, তা নিয়ে টানাপোড়েন থেকেই যায়। এখনও পর্যন্ত হ্রদটি পানিশূন্যতা এবং উচ্চ লবণাক্ততা’র আশংকায় রয়েছে। অ্যালবার্ট হ্রদে, মহাবিপন্ন কমলা-পেটযুক্ত টিয়া (orange-bellied parrot; বৈজ্ঞানিক নাম: Neophema chrysogaster), বিপন্ন অস্ট্রেলেশীয় বিটার্ন (Australasian bittern; বৈজ্ঞানিক নাম: Botaurus poiciloptilus), সংকটাপন্ন ফেইরি টার্ন (Fairy tern; বৈজ্ঞানিক নাম: Sternula nereis), এবং মোট বৈশ্বিক জনসংখ্যার ১% এরও বেশি সংখ্যক কেপ ব্যারেন রাজহাঁস (Cape Barren goose; বৈজ্ঞানিক নাম: Cereopsis novaehollandiae), অস্ট্রেলীয় পিঙ্গলবর্ণের পাহাড়ি হাঁস (Australian shelducks; বৈজ্ঞানিক নাম: Tadorna tadornoides), বড় পানকৌড়ি (great cormorants; বৈজ্ঞানিক নাম: Phalacrocorax carbo) এবং তীক্ষ্ম লেজের পানিকাটা (sharp-tailed sandpipers; বৈজ্ঞানিক নাম: Calidris acuminata) পাখির বসবাস রয়েছে। অ্যালবার্ট হ্রদ একটি জলাভূমি অঞ্চলের অধিভুক্ত, যা রামসার স্থানসমূহের (Ramser site) তালিকায় কুরং এবং আলেকজান্দ্রিনা ও অ্যালবার্ট হ্রদ জলাভূমি অঞ্চল (Coorong and Lakes Alexandrina and Albert Wetland) হিসেবে অন্তর্ভুক্ত। এই জলাভূমিটি আবার অস্ট্রেলিয়ার গুরুত্বপূর্ণ জলাভূমির নির্দেশিকা'য় বিধিবিদ্ধ (non-statutory) হিসেবে তালিকাভুক্ত। অ্যালবার্ট হ্রদ, আলেকজান্দ্রিনা ও অ্যালবার্ট হ্রদের সীমানাবর্তী গুরুত্বপূর্ণ পক্ষি বিচরণ এলাকার মধ্যে অন্তর্ভুক্ত, যা বার্ডলাইফ ইন্টারন্যাশনাল কর্তৃক 'পাখি ও অন্যান্য জীববৈচিত্র্য রক্ষার ক্ষেত্রে তাৎপর্যপূর্ণ' স্থান হিসেবে বিবেচিত হয়। সমগ্র অ্যালবার্ট হ্রদ এবং আলেকজান্দ্রিনা হ্রদকে ৮ মে, ২০১৪ তারিখে 'গ্রামীণ লোকালয়' হিসেবে ঘোষণা দিয়ে গ্যাজেট প্রকাশিত হয়। 'অ্যালবার্ট হ্রদ' লোকালয়ের সীমানা আর আলেকজান্দ্রিয়া হ্রদের গ্রামীণ লোকালয়, অ্যালবার্ট প্রণালীর (যা উভয় হ্রদকে সংযুক্ত করেছে) উত্তর পাশে পল্টালখ (Poltalloch) লোকালয়ের পল্টালখ সড়কের সাথে একই রেখায় পড়ে। ২০১৬ সালের আদমশুমারিতে এই লোকালয় অন্তর্ভুক্ত করা হয় এবং এর সীমানার মধ্যে কোন লোকজনের আবাস নেই বলে জানা যায়। সংলগ্ন লোকালয় নারুঙ এবং পল্টালখ এর সাথে এটা একই পোস্ট কোড "৫২৫৯" এর অন্তর্ভুক্ত। দক্ষিণ অস্ট্রেলিয়ার মারি নদীর দ্বীপসমূহের তালিকা Morelli, J (১৯৯৫)। "Search result for 'The Coorong, Lake Alexandrina & Lake Albert – SA063'"। Australian Wetland Database। Australian government। সংগ্রহের তারিখ ৫ জানুয়ারি ২০১৮।  "Search result for 'Lake Albert, Locb' with the following datasets selected - 'Suburbs and Localities', 'Counties', 'Hundreds', 'Local Government Areas', "Postcodes', 'SA Government Regions' and 'Gazetteer'"। Location SA Map viewer। Government of South Australia। সংগ্রহের তারিখ ৯ এপ্রিল ২০১৯।  Boating Industry Association of South Australia (BIA); South Australia. Department for Environment and Heritage (২০০৫), South Australia's waters an atlas & guide, Boating Industry Association of South Australia, পৃষ্ঠা 31, আইএসবিএন 978-1-86254-680-6 উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Coorong, Lake Alexandrina & Albert Wetland"। Ramsar Sites Information Service। সংগ্রহের তারিখ ২৫ এপ্রিল ২০১৮।  "Late Shipwreck and Murders at Encounter Bay. FIRST Report of MAJOR O'HALLORAN, Commissioner of Police, to His EXCELLENCY the GOVERNOR"। Southern Australian। Adelaide। ১১ সেপ্টেম্বর ১৮৪০। পৃষ্ঠা 3। সংগ্রহের তারিখ ১৫ জুন ২০১৪ – National Library of Australia-এর মাধ্যমে। the shores of Lake Albert, named by your Excellency after her Majesty's Royal Consort. It is a fine body of water to the South of Lake Alexandrina, and united to it by a narrow channel.  "Catalyst – Fire, Flood and Acid Mud"। সংগ্রহের তারিখ ২০০৮-০৫-০৭।  "Now a dust bowl where once was a lake"। The Australian। ২০০৯-০৩-০৭। ২০১২-০৯-১৩ তারিখে মূল থেকে আর্কাইভ করা।  "South Australia seeks more Murray River flow from upstream states to fight Lake Albert salinity"। ABC Online। ২০১৪-০৯-০২।  "Important Bird Areas factsheet: Lakes Alexandrina and Albert"। BirdLife International। ১৯ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৯ জানুয়ারি ২০১৫।  "Coorong and Lakes Alexandrina and Albert Wetland Ramsar site" (পিডিএফ)। Department of Environment Water and Natural Resources। ২৮ জানুয়ারি ২০১৪। সংগ্রহের তারিখ ১৯ জানুয়ারি ২০১৫।  "Australian Wetlands Database – Directory Wetland Information Sheet: The Coorong, Lake Alexandrina & Lake Albert – SA063"। Commonwealth of Australia, Department of the Environment। ৩১ মে ২০০৫। সংগ্রহের তারিখ ১৯ জানুয়ারি ২০১৫।  "Sites – Important Bird and Biodiversity Areas (IBAs)"। BirdLife International। সংগ্রহের তারিখ ১৯ জানুয়ারি ২০১৫।  "Creation of the rural localities of Lake Alexandrina and Lake Albert" (পিডিএফ)। Place name proposals। Government of South Australia। ১০ এপ্রিল ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ এপ্রিল ২০১৯।  BURDETT, M. (৮ মে ২০১৪)। "GEOGRAPHICAL NAMES ACT, 1991 Notice to Assign the Boundaries of Places" (পিডিএফ)। South Australian Government Gazette। Government of South Australia। পৃষ্ঠা 1587। সংগ্রহের তারিখ ৫ জানুয়ারি ২০১৮।  Australian Bureau of Statistics (২৭ জুন ২০১৭)। "Lake Albert (State Suburb)"। 2016 Census QuickStats। সংগ্রহের তারিখ ১০ এপ্রিল ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)